Lisa 4
16.12.2020 raamlepingu 
nr 2-2/20/1034-1 juurde

Tehniline kirjeldus (V6)
Kuivtoidupakid

1.	NÕUDED TOOTELE

1.1.	Üldnõuded.

1.1.1.	Riigihanke eesmärgiks on valmiskomplekteeritud ning pakendatud kuivtoidupakkide ostmine, koos pakkide kohale toimetamisega ladustajale.
1.1.2.	Kuivtoidupakkide komponendid ning pakkematerjalid tuleb tagada pakkujal.

Riigihanke raames peab pakkuja esitama pakkumuse kõikidele erinevatele kuivtoidupakkidele, mis on loetletud punktis 1.1.4. välja arvatud 24h kuivtoidupakile, mis komplekteeritakse vajadusel ühe söögikorra kuivtoidupakkidest. Pakkumuses kajastuvad ühikuhinnad, tuleb esitada ühe sendi täpsusega (st kuni kaks kohta peale koma). 
Punkti 1.1.4 raames välja toodud erinevate kuivtoidupakkide pearoad peavad olema kõikides pakkides erinevad välja arvatud LV ja GV pakk, kus on lubatud pearoa ristkasutus tingimusel, et see sobib oma näitajate poolest mõlemasse paki liiki (paki liigis endas ei või pearoog korduda).

Käesolevas hankes kasutatakse mõisteid järgnevas tähenduses:
Kuivtoidupakk (kasutatakse ka lühendit KTP) – metsas, õppusel või muudes raskendatud tingimustes tarbitav pakk, mis sisaldab kindlaks määratud toidu komponente.
Paki liik – KTP hommikusöök (kasutatakse ka lühendit HS), KTP tava, KTP gluteenivaba (kasutatakse ka lühendit GV), KTP laktoosivaba (kasutatakse ka lühendit LV), KTP vegetaarne (kasutatakse ka lühendit VEG).
Komponent – kuivtoidupakk koosneb eri komponentidest, mis ostja jaoks on valmis fabrikaadid, mida saab süüa, kas külmalt või soojendatult.
Lisand – kõik mis ei ole pearoog – teraviljatoode, võileivakate, magustoit, vahepala/suupiste, energiarikkad tooted, joogid.
Ratsioon – eraldusviis kuivtoidupakkide vahel. Ratsioonid on peamiselt eristatavad pearoogade järgi.
Pearoog –  tavaliselt kõige suurema energiasisaldusega, kõige toitvam, komplekssem ja suurem toit (põhitoidukord), mille koostisosadeks on üldjuhul proteiin koos lisandiga.
Säilivusaeg – säilimisaja lõpp on toidukäitleja säilimisaja viimane päev, mida väljendatakse „kõlblik kuni“ või „parim enne“ kuupäevaga tootel. 

1.1.3.	Kuivtoidupakk peab vastama tehnilise kirjelduse lisas 1.1 toodud nõuetele.
1.1.4.	Pakkuja peab pakkuma järgmisi valmiskomplekteeritud ning pakendatud kuivtoidupakke:

1.1.4.1.	Ühe söögikorra (kasutatakse ka lühendit 1 SK) kuivtoidupakk 18 ratsiooni (pearoog tava lõunasöök/õhtusöök; dehüdreeritud/külmkuivatatud/valmistoit (wet pouch)).
1.1.4.2.	Ühe söögikorra kuivtoidupakk vegetaarne*, 8 ratsiooni (pearoog lõunasöök/õhtusöök; dehüdreeritud/külmkuivatatud/valmistoit (wet pouch)).
1.1.4.3.	Ühe söögikorra kuivtoidupakk laktoosivaba**, 8 ratsiooni (pearoog lõunasöök/õhtusöök; dehüdreeritud/külmkuivatatud/valmistoit (wet pouch)).
1.1.4.4.	Ühe söögikorra kuivtoidupakk gluteenivaba***, 8 ratsiooni (pearoog lõunasöök/õhtusöök; dehüdreeritud/külmkuivatatud/valmistoit (wet pouch)).
1.1.4.5.	Ühe söögikorra kuivtoidupakk hommikusöök, 8 ratsiooni (pearoog/hommikusöök; dehüdreeritud/külmkuivatatud/valmistoit (wet pouch)).
1.1.4.6.	24h kuivtoidupakk (pearoog dehüdreeritud/ külmkuivatatud/valmistoit (wet pouch))****

* Kuivtoidupakk, mille komponendid ei sisalda liha- ega kalatooteid, võib sisaldada piima- ja munatooteid.
** Kuivtoidupakk, mille komponentide laktoosisisaldus on väiksem kui 10 mg/100 g või 100 ml komponendi kohta.
*** Kuivtoidupakk, mille komponentide gluteenisisaldus on väiksem kui 20 mg/1 kg komponentide kohta.
**** Komplekteerime vastavalt vajadusele ühe söögikorra kuivtoidupakkidest.

1.1.5.	Pakkuja peab tagama kuivtoidupakkide komponendid vastavalt ostja poolt esitatud kuivtoidupakkide tellimustele. Tellimus esitatakse vastavalt ostja vajadusele. Kuivtoidupaki komponendid peavad vastama lisas 1.1 märgitud nõuetele.
1.1.6.	Pakkuja peab arvestust valmispakendatud pakkide üle ning esitab tellijale aruanded peale tellimuse täitmist. Aruandes peab kajastuma vastavalt tellimusele:

1.1.6.1.	kuivtoidupaki nimetus, kogus, parim enne kuupäev, terve paki toitaineline väärtus, hind (km-ta ja km-ga);
1.1.6.2.	kuivtoidupaki spetsifikatsioon – komponentide nimetused, komponentide toitaineline väärtus ja hind (km-ta ja km-ga).

1.1.7.	Kuivtoidupakkide üle andmisel ladustajale vormistab pakkuja akti, mis peab sisaldama kuivtoidupaki nimetust, tellija poolt määratud ratsiooni numbrit, kogust, säilivusaega, aluste kogust ja hinda (km-ta ja km-ga). Akt vormistatakse kahes (2) eksemplaris: üks pakkujale ning teine ladustajale. Peale kuivtoidupakkide üle andmist ladustajale, edastab pakkuja ostjale elektroonselt enda ja ladustaja poolt allkirjastatud akti koopia.

1.2.	Nõuded kuivtoidupakkidele.

1.2.1.	Kuivtoidupakkide nõuded:

Kuivtoidupaki liik	
KTP liigitus lisa 1.1 alusel	
Max hind *, € (km-ga)	
Ühe paki max kaal, g	
Põhitoidukordadeks olevate erinevate ratsioonide arv **	
Orienteeruv kogus aastas, tk	

1.	
Ühe söögikorra kuivtoidupakk (tava; lõuna/õhtu)	
KTP tava 1-9 	
7,55	
700	
18	
450 000 tk	

	
KTP tava 10-18	
	
800	

2.	
Ühe söögikorra kuivtoidupakk (laktoosivaba; lõuna/õhtu)	
KTP LV 1-4 	
	
700	
8	
1500 tk	

	
KTP LV 5-8 	
	
800	

3.	
Ühe söögikorra kuivtoidupakk (gluteenivaba; lõuna/õhtu)	
KTP GV 1-4 	
	
700	
8	
1500 tk	

	
KTP GV 5-8 	
	
800	

4.	
Ühe söögikorra kuivtoidupakk (vegetaarne; lõuna/õhtu)	
KTP VEG 1-4 	
	
700	
8	
3000 tk	

	
KTP VEG 5-8	
	
800	

5.	
Ühe söögikorra kuivtoidupakk (hommikusöök)	
KTP HS 1-4	
	
700	
8	
50 000 tk	

	
KTP HS 5-8	
	
800	

6.	
24 h kuivtoidupakk	
 	
22,65	
2100-2400	
5	
120 000 tk	

* hindamise kriteeriumiks on soodsaim ühiku hind.
** Pakkuja peab olema suuteline pakkuma vastava arvu erinevaid pearoogi paki liigis. Pearoogade ristkasutus erinevates paki liikides on lubatud ainult LV ja GV pakis tingimusel, et see oma näitajate poolest mõlemasse paki liiki sobib (paki liigis endas ei või pearoog korduda).

Tellija teeb paki liigis pakutud komponentide erinevate variatsioonide vahel valiku ning esitab selle hankelepingu alusel tehtavas tellimuses.

LISANDID:

KTP tava 1-18 pakis peab pakkuja pakkuma vähemalt 9 erinevat lisandi variatsiooni teraviljatoote, võileivakatte, magustoidu, soolase vahepala, magusa vahepala, energiarikka toote joogi valikute ja energiarikka toote geeli/batooni valiku ja tee osas.

KTP HS 1-8 pakis peab pakkuja pakkuma vähemalt 4 erinevat lisandi variatsiooni teraviljatoote, võileivakatte, magustoidu, soolase vahepala, magusa vahepala, tee ja kohvi osas.
KTP GV 1-8 pakis peab pakkuja pakkuma vähemalt 4 erinevat lisandi variatsiooni teraviljatoote, võileivakatte, magustoidu, soolase vahepala, magusa vahepala, energiarikka toote joogi valikute ja energiarikka toote geeli/batooni valiku ja tee osas.
KTP LV 1-8 pakis peab pakkuja pakkuma vähemalt 4 erinevat lisandi variatsiooni teraviljatoote, võileivakatte, magustoidu, soolase vahepala, magusa vahepala, energiarikka toote joogi valikute ja energiarikka toote geeli/batooni valiku ja kohvi osas.
KTP VEG 1-8 pakis peab pakkuja pakkuma vähemalt 4 erinevat lisandi variatsiooni teraviljatoote, võileivakatte, magustoidu, energiarikka toote joogi valikute ja energiarikka toote geeli/batooni valiku, vahepala ja tee osas.
Lisandite komponente on lubatud ristkasutada erinevates paki liikides tingimusel, et nad oma näitajate poolest sinna sobivad.

1.2.2.	Kuivtoidupakk on välitingimustes tarbimiseks komplekteeritud üksikvõitleja toidupakk. 

1.2.2.1.	Kuivtoidupakid peavad vastama STANAG 2937 toodud nõuetele, lisas 1.1. toodud tingimuste ja STANAG 2937 nõuete erinevuse korral tuleb lähtuda lisas 1.1. toodud nõuetest.
1.2.2.2.	Kuivtoidupakid peavad vastama lisas 1.1 toodud erinevate ühe söögikorra kuivtoidupakkide ratsioonide kirjeldustele.
1.2.2.3.	Kuivtoidupakkides olevad tooted peavad säilima temperatuuril 0 °C…+25 °C ja lühiajaliselt (kuni seitse (7) päeva) taluma temperatuuri -30 °C…+40 °C.
1.2.2.4.	Kuivtoidupakid võivad sisaldada kuumutuselementi/kuumutuskotti karbiidiga jms, et lihtsustada ja kiirendada pakis oleva toidu soojendamist kui komponent seda nõuab.
1.2.2.5.	Kuivtoidupakk peab säilima 36 kuud alates hetkest, kui need antakse üle ladustajale.

Kuivtoidupakkide säilivusaja nõuded tulenevad kuivtoidupakkide varudest ning nende roteerumisest.

Kuivtoidupakk	
Energia, 
kcal	
Makrotoitained lähtuvalt kalorsusest, %E	
Ühe paki maksimaalne kaal, g	

Põhitoidukordadeks olevate erinevate ratsioonide arv*	

Ühe söögikorra hommiku-/ lõuna-/õhtusöögi pakk	
1200-1600	
Süsivesikud 55-60 %E
Rasvad 30-35 %E
Valgud 10-15 %E
	
700	
50	

24 h kuivtoidupakk	
3500-4200	
	
2100	
5	

	
2.	TOODETE VASTAVUSDEKLARATSIOON 

2.1.	§ 35.  Vastavusdeklaratsioon (Toiduseadus)

 (1) Toidu nõuetekohasust tõendav vastavusdeklaratsioon on toidu valmistaja antud kirjalik dokument, milles kinnitatakse, et toit vastab õigusaktides sätestatud või muudele nõuetele. Vastavusdeklaratsioon antakse edasise käitleja nõudel.

 (2) Vastavusdeklaratsiooniga kinnitatakse, et toit vastab deklaratsioonis loetletud nõuetele, kui edasisel käitlemisel järgitakse väljaandja esitatud tingimusi.

 (3) Vastavusdeklaratsioon antakse kindlaksmääratud ajaks sama toidu jätkuvaks valmistamiseks või partii kohta. Partiina käsitatakse ühesuguse nimetuse ja ühesuguste omadustega ning ühesugustel tingimustel toodetud, valmistatud või pakendatud toidukogust. Partiil peab olema kindel tähistus.

 (4) Kui vastavusdeklaratsioon on antud toidu jätkuvaks valmistamiseks, peavad sellega hõlmatavad partiid olema vastavusdeklaratsiooniga seostatavad. Partii kohta antud vastavusdeklaratsioonis peab olema viide konkreetsele partiile.
[RT I 2006, 28, 211 - jõust. 01.07.2006]

2.2.	§ 36. Vastavusdeklaratsiooni sisu (Toiduseadus)

  Vastavusdeklaratsioonis peavad olema järgmised andmed:

 1) väljaandja nimi, asukoha aadress ning vastavusdeklaratsiooni tähis;
[RT I, 09.10.2014, 1 - jõust. 13.12.2014] 
 2) toidu nimetus ja teised toidu määratlemiseks vajalikud andmed;
 3) viide nõuetele, millele vastavust tõendatakse;
 4) väljaandmise kuupäev ning vastavusdeklaratsiooni välja andnud isiku nimi, allkiri ja ametikoht.

3.	NORMATIIVID

Pakutavad tooted peavad vastama alljärgnevatele normatiividele:

3.1.	STANAG 2937 „Requirements of individual operational rations form military use“;
3.2.	Pakendiseadus (vastu võetud 21.04.2004);
3.3.	Euroopa komisjoni rakendusmäärus nr 828/2014.
	
4.	TOOTE MARKEERIMINE.

4.1.	Kuivtoidupakkides sisalduvad komponendid peavad olema varustatud järgneva eesti- ja ingliskeelse infoga:
4.1.1.	nimetus;
4.1.2.	tootja;
4.1.3.	säilivusaeg;
4.1.4.	kaal;
4.1.5.	toitainete sisaldus (energia-, valgu-, rasva-, süsivesikute- ja soolasisaldus);
4.1.6.	partiinumber;
4.1.7.	EAN kood.	
5.	PAKENDAMINE

5.1.	Kuivtoidupakkide komplekteerimine ja pakendamine toimub vastavalt  hankelepingu alusel esitatud tellimusele.
5.2.	Pakkuja ladu, kuhu komponendid vastu võetakse, kus komplekteeritakse ja pakendatakse, peab olema sobilik toiduainete käitlemiseks.
5.3.	Pakkuja komplekteerib, pakendab ja märgistab kuivtoidupakid vastavalt tellimusele ja lisas 1.2 sätestatud tingimustele, kui hankelepingu alusel esitatud tellimuses ei ole märgitud teisiti. 

5.4.	Kuivtoidupakkide üksikpakend:

5.4.1.	Pakkuja peab leidma vastavalt komponentidele optimaalsete mõõtmetega üksikpakendid.
5.4.2.	Pakendi materjal peab olema mehaaniliselt väga tugev kile (ligikaudne kile tõmbetugevus piki/risti 36/34 N/mm2 või kirjutada, et kile tõmbetugevus > 30 N/mm2), mis on sobiv toiduga kokkupuutumiseks, niiskuskindel, UV-kindel, pakendit peab saama avada ilma abivahenditeta (avamislint). 1 SK KTP üksikpakend võib olla taassuletav sulgursüsteemiga. Pakkuja peab arvestama tingimusega, et kui tellitakse üksikpakendeid 24 h KTP komplekteerimiseks, peab pakend olema taassuletav  (nn zip lock kott/minigrip kott või neile samaväärne lahendus).
5.4.3.	Pakend peab olema sobiv hoiustamiseks ja ladustamiseks temperatuuril 
0 °C…+25 °C otsese päikese eest kaitstuna ning lühiajaliselt (kuni seitse (7) päeva) peab taluma temperatuuri ……+40 °C.
5.4.4.	Üksikpakendite mõõdud:

5.4.4.1.	Ühe söögikorra kuivtoidupaki pakendi ligikaudsed kogumõõdud 25x30x10 cm. 
5.4.4.2.	24 h kuivtoidupaki pakendi ligikaudsed kogumõõdud 30x40x12 cm.

5.5.	Kuivtoidupakkide rühmapakend: 

5.5.1.	Rühmapakendi kastina kasutada pruun/pruun pappkasti, mis on niiskuskindel ja mille väliskülg on kraftliner paberist (tugevusenäitaja vähemalt 7,1kN/m). 
5.5.2.	Rühmapakendi kasti ligikaudsed kogumõõdud – laius 40 cm, pikkus 30 cm, kõrgus vastavalt üksikpakendite kogusele kastis. 
5.5.3.	Rühmapakend peab tagama kauba säilimise transportimisel sihtkohta muutumatul kujul ja võimaldama transportimist ka maastikul. 
5.5.4.	Pakkuja peab komplekteerima rühmapakendid euroalustele (euroaluse mõõtmed 1200x800x140 mm), 8 rühmapakendi kasti kihis. Rühmapakendid tuleb alusel kiletada.
5.5.5.	Komplekteeritud aluse kõrgus võib olla maksimaalselt 1600 mm koos euroalusega.
5.5.6.	Pakid peavad olema võimalikult kompaktselt ning korralikult pakendatud. Rühmapakenditel ei tohi jääda kasti sisse pakkide peale liiga palju vaba ruumi, kaste üksteise peale ladustades ei tohi alumised kastid sisse vajuda. Kui tellija leiab, et pakend ei ole kompaktselt (nt üksikpakendis või rühmapakendis liialt vaba ruumi) ja korralikult pakendatud või rühmapakid alusele korrektselt paigutatud (nt rühmapakendite purunemine), on tal õigus nõuda pakendite ja alusele kauba pakendamise muutmist.
5.5.7.	Üksikpakendite ligikaudsed kogused ning mõõtmed rühmapakendis (täpsed kogused ning pakendi mõõtmed lepitakse kokku hankelepingus/ tellimuses):
 
5.5.7.1.	Ühe söögikorra kuivtoidupaki üksikpakendid pakendada 20-24 kaupa rühmapakendisse (pappkast).Ühel alusel on erinevaid ratsioone 4 tk. Igas kastis on 1 ratsioon ja alusel kokku ühte ratsiooni 160-184 tk . Ühel alusel võrdne arv kaste. Rühmapakendi ligikaudsed kogumõõdud (laius 40 cm x kõrgus 45 cm x pikkus 30 cm). Rühmapakendid pakendada euroalustele max kogu kõrgus 160 cm. 
5.5.7.2.	24 h kuivtoidupaki üksikpakendid pakendada 8-15 kaupa rühmapakendisse (pappkast). Igasse kasti ühe ja sama ratsiooni kuivtoidupakid. Rühmapakendi ligikaudsed kogumõõdud (laius 40 cm x kõrgus 45 cm x pikkus 30 cm). Rühmapakendid pakendada euroalustele max kogu kõrgus 160 cm.

5.5.8.	Esmakordsel hankelepingu alusel tellimuse täitmisel peab pakkuja esitama tellijale näidise üksikpakendist, maksimaalselt 2 näidist ratsiooni kohta. Näidiste koguse edastab tellija elektroonselt pakkujale. Pakendamist tuleb plaanida sellise ajalise arvestusega, et oleks võimalik pakendamisel esinevate puuduste korral veel kõikide pakkide pakendamisse muudatusi sisse viia. Näidised ei kuulu tasumisele ega tagastamisele.
5.5.9.	Tellijal on õigus küsida pakkumist ning tellida toidupakkide pakendamise teenust ka muud tüüpi toidupakkidele, mida pole tehnilises kirjelduses nimetatud. Muud tüüpi toidupakkidele esitatavad nõuded sätestatakse hankelepingus/tellimuses. Teenus on vajalik erakorraliste ürituste raames (paraadid, teabepäevad vms).
5.5.10.	Pakkuja peab lisama kuivtoidupakki lisalehe täiendava informatsiooniga mõne toote kasutamise kohta kui tellija seda soovib.
5.5.11.	Tellijal on õigus erinevates tellimustes teha muudatusi tellitavate  ratsioonide kogustes ning sortimendis rühmapakendis ning muuta rühmapakendi materjali.
	
6.	PAKENDI MARKEERIMINE

6.1.	Üksikpakendi markeerimine.

6.1.1.	Ühe söögikorra kuivtoidupakkide üksikpakendi märgistus peab vastama lisas 1.2 toodud nõuetele.

6.2.	Rühmapakendi markeerimine.

6.2.1.	Rühmapakendid tuleb märgistada vastavalt kehtivale seadusandlusele (Pakendiseadus) ja tellija juhistele.
6.2.2.	Kuivtoidupakkide rühmapakendi märgistus peab vastama lisas 1.2 toodud nõuetele.
6.2.3.	Kuivtoidupakkide rühmapakenditega euroalus peab olema märgistatud vastavalt lisale 1.2.	
7.	TARNETINGIMUSED

Pakkuja transpordib nõuetekohaselt pakendatud kauba tellija poolt viidatud ladustaja asukohta Harjumaal. Ladustaja täpse asukoha- ja kontaktandmed edastab tellija elektroonselt hankelepingus märgitud müüja kontaktisikule. 

Alused ei kuulu tagastamisele ning nende hind peab sisalduma kauba maksumuses. 
	
8.	SAATEDOKUMENDID.

8.1.	Üleandmise-vastuvõtmise akt.
Kaubad antakse üle üleandmise-vastuvõtmise aktiga, millel peab kajastuma järgnev:

8.1.1.	tellija ja pakkuja andmed – mõlema osapoole nimetus; aadress; kontaktisiku nimi, telefoni number, e-posti aadress;
8.1.2.	ostulepingu andmed – hankelepingu number;
8.1.3.	riigihanke viitenumber;
8.1.4.	kaubaartikli nimetus, kood, parim enne kuupäev, partii kogus ja maksumus (ühiku hind; kogu summa);
8.1.5.	tarneaadress;
8.1.6.	üleandmise kuupäev;
8.1.7.	üleandja ja vastuvõtja nimi, allkiri.

8.2.	Pakkuja esitab arve masintöödeldava e-arvena peale igat sooritatud ostutellimust või hankelepingu alusel teostatud ostu.
	
9.	KVALITEEDIKONTROLL

9.1.	Tellijal on õigus nõuda komponentide välja vahetamist ja kuivtoidupaki ümber pakendamist juhul kui kuivtoidupakkide säilivusaja jooksul avastatakse toodete mittevastavust lisas 1.1 toodud tingimustele.
9.2.	Tellijal on õigus pakkujaga eelneval kokkuleppel kontrollida kuivtoidupakkide komponentide vastavust lisas 1.1 esitatud nõudmistele pakkuja juures.
9.3.	Tellijal on õigus pakkujaga eelneval kokkuleppel kontrollida kuivtoidupakkide pakendamist.
	
10.	TELLIMISE PROTSEDUUR

Punktis 1.2 välja toodud erinevate kuivtoidupakkide maksimaalne hind on püsiv kogu raamlepingu perioodi jooksul. Hind võib muutuda juhul kui hankija kasutab raamlepingu pikendamise/uuendamise võimalust (48 kuule lisaks 36 kuud) ja selleks ajahetkeks on Kaitseministeerium muutnud määrust „Tegevväelase toitlustuse tingimused, ulatus, kord ja maksumus“. 
Kuivtoidupakke tellitakse vastavalt vajadusele. Kuivtoidupakkide tellimused esitatakse 4 - 6 kuud enne kuivtoidupakkide üleandmise tähtaega, kui hankelepingu alusel esitatavas tellimuses ei ole märgitud teisiti.	

Kuivtoidupakkide märgistus (lisa 1.2)

1.	Pakendid tuleb märgistada vastavalt kehtivale seadusandlusele ja tellija juhistele.
2.	Kuivtoidupaki ja kuivtoidupakkide aluste märgistus peab olema veekindel, eesti ja inglise keeles.
3.	Üksikpakendi, rühmapakendi ja komplekteeritud aluste märgistuse pealkirjad ja ratsioonide numbrid peavad olema vastavuses paki üldnimetuse ja ratsiooniga.
4.	„Parim enne“ – märgitakse kuivtoidupaki komponendi järgi, mille „parim enne“ tähtaeg saabub kõige varem.
5.	NATO laokood (NSN) on GS1-128 formaadis (AI 7001). NATO laokoodi sidekriipse või rakendusidentifikaatori (AI) sulgude märke vöötkoodis ei näidata.
6.	NATO laokoodid (NSN kood) edastab tellija pakendajale elektroonselt.   
7.	Üksikpakenditele koostist märkides tuleb esmalt tuua välja põhiroad (hommiku-, lõuna- ja õhtusöögi roogade nimetused), seejärel vahepalad, joogid ning muud komponendid, mida kuivtoidupakk sisaldab.
8.	Rühmapakendid tuleb märgistada lisaks ratsiooni kirjeldavale nimetusele ka värvikoodiga. Selleks tuleb vastav lahter (Ratsiooni nr./ühikute arv) märgistada kindla värviga. Värvikoodid jagunevad vastavalt: Ühe söögikorra kuivtoidupakk hommikusöök (punane); Laktoosivaba (sinine); Gluteenivaba (kollane); Vegetaarian (roheline); Tavaratsioonid 1-12 (oranž).
9.	Rühmapakenditel kõiki erinevaid kauba/NSN-koode sisaldav markeerimismärgistus kinnitada transpordipakendi küljele ja sellest vasakule jäävale otsale.
10.	Kui ühel euroalusel on erinevate kauba/NSN-koodidega toodete kastid, siis kõiki erinevaid kaubakoode sisaldav markeerimissilt on kinnitatud transpordialuse küljele ja sellest vasakule jäävale osale.
11.	Kui aluseid kiletatakse, siis tuleb aluse märgistamisele lisada info, et kaup ei ole virnastatav (infot ei ole vaja lisada, kui kasutatakse kaubaaluse kraesid ja vineerkaasi).

Üksikpakendi märgistuse näide:
Ratsioon nr/         Ration nr                      „1“	EESTI KAITSEVÄE KUIVTOIDUPAKK  / INDIVIDUAL COMBAT RATION OF ESTONIAN DEFENCE FORCES	
Hommikusöök

EDASIMÜÜMINE KEELATUD / RESALE FORBIDDEN
	
Koostis/ Components		
Toitainete  ja energia sisaldus /  Nutrition  information		
Kogu bruto kaal / Total gross weight	 	
Parim enne / Best before	 	
Pakendaja / Packer		
Kaubapartii nr / shipment nr		
Tagasiside / Feedback	Toetuse väejuhatus / Support Command of the Estonian Defence Forces, buum@mil.ee	
Säilitada temperatuuril ...   / Storage temperature                      6 ˚C kuni 25 ˚C	
TRIIPKOOD          
NATO laokood (NSN) / NSN code	

Rühmapakendi märgistuse näide:

EESTI KAITSEVÄE KUIVTOIDUPAKK „Hommikusöök“/ INDIVIDUAL COMBAT RATION OF ESTONIAN DEFENCE FORCES	

EDASIMÜÜMINE KEELATUD / RESALE FORBIDDEN
	
Parim enne / Best before		
NATO laokood (NSN) / NSN code		
Kogu bruto kaal (g) / Total gross weight (g)		
Pakendaja / Packer		
Säilitada temperatuur / Storage temperature	6 ˚C kuni 25 ˚C	
Ratsiooni nr / Ration nr
Ühikute arv / Amount of package

Kuivtoidupakkide aluse märgistuse näidis:
EESTI KAITSEVÄE KUIVTOIDUPAKK „Hommikusöök“ / INDIVIDUAL COMBAT RATION OF ESTONIAN DEFENCE FORCES	

EDASIMÜÜMINE KEELATUD / RESALE FORBIDDEN
	
NATO laokood (NSN) / NSN code		
Parim enne / Best before		
Kogus kokku / Total amount		
Kogu bruto kaal / Total gross weight		
Pakendaja / Packer		
Säilitada temperatuur / Storgae temperatur	6 ˚C kuni 25 ˚C	
Ratsiooni nr / Ration nr
Ühikute arv / Amount of package		
Kaup ei ole virnastatav / Non stackable